PRITARTA

Kretingos rajono savivaldybės tarybos

2018 m. kovo 29 d. sprendimu Nr. T2-94

**Kretingos rajono savivaldybės viešosios įstaigos Kretingos psichikos sveikatos centro**

**2017 m. veiklos ataskaita**

**I. Informacija apie viešosios įstaigos tikslus, veiklos pobūdį ir rezultatus**

**1.1 ĮSTAIGOS PRISTATYMAS**

|  |  |
| --- | --- |
| Juridinio asmens pavadinimas | Kretingos rajono savivaldybės VšĮ Kretingos psichikos sveikatos centras |
| Registracijos adresas | Žemaitės al.1, 97106 Kretinga |
| Telefonas/faksas | (8 445) 79 055 |
| El. pašto adresas | info@kretingospsc.lt  |
| Interneto puslapis | www.kretingospsc.lt  |
| Įstaigos vadovas | Direktorė Inna Viršilienė, tel., (8 445) 76 383,el. p. direktorius@kretingospsc.lt |

**1.2. Centro vizija, misija, tikslai ir uždaviniai**

**CENTRO VIZIJA –** akredituotas,atitinkantis Lietuvos Respublikos ir Europos Sąjungos standartų reikalavimus, tinkamai administruojamas, aprūpintas reikiamais ištekliais ir pranašumo siekiantis per teikiamų paslaugų kokybę bei įvairovę psichikos sveikatos centras.

**CENTRO MISIJA -** teikti Kretingos rajono ir kitiems centrą pasirenkantiems šalies gyventojams prieinamas, saugias, kokybiškas, kvalifikuotas, rezultatyvias, atitinkančias pacientų poreikius bei interesus, ambulatorines pirminės asmens psichikos sveikatos priežiūros paslaugas. Racionaliai naudoti finansų, žmonių ir kitus išteklius bei sveikatos technologijas. Užtikrinti pacientų privatumą, jų duomenų konfidencialumą, žmogiškąją pagarbą ir orumą. Aktyviai dalyvauti stiprinant visuomenės ir asmens sveikatą.

## CENTRO VEIKLOS TIKSLAI IR UŽDAVINIAI

* Užtikrinti ir nuolat gerinti teikiamų psichikos sveikatos priežiūros paslaugų kokybę ir jos

valdymą.

* Tobulinti psichikos sveikatos priežiūros paslaugų teikimo bendruomenėje organizavimą, jų

apimtis ir asortimentą.

* Įtvirtinti nuostatą, kad pacientas yra savaiminis tikslas, o ne priemonė tikslui pasiekti.
* Skatinti ir remti darbuotojų profesinį tobulėjimą.
* Didinti darbuotojų motyvaciją ir darbo našumą.
* Didinti finansinės-ūkinės veiklos efektyvumą.
* Bendradarbiauti su kitomis sveikatos priežiūros įstaigomis, siekiant pagerinti asmens

psichikos sveikatos priežiūrą bei gydymo tęstinumą.

* Diegti naujas informacines technologijas.
1. **KRETINGOS RAJONO SAVIVALDYBĖS TARYBOS 2017-03-30** **SPRENDIMU**

**NR. T2-112 NUSTATYTŲ SIEKTINŲ VEIKLOS UŽDUOČIŲ 2017 M. ĮVYKDYMAS**

**KIEKYBINIAI VEIKLOS VERTINIMO RODIKLIAI**

* 1. **Finansinis įstaigos veiklos rezultatas**

2017 m. Centro gautos pajamos 361783,00 Eur, sąnaudos – 354911,00 Eur. Einamųjų metų veiklos rezultatas – perviršis 6872,00 Eur. Sukauptas perviršis – 109522,00 Eur.

* 1. **Įstaigos sąnaudų darbo užmokesčiui dalis**

Savivaldybės tarybos 2017 m. sprendimu Nr. T2-122 patvirtintas leistinas darbo užmokesčio normatyvas kartu su mokesčiu SODRAI ir lėšomis už nepanaudotas atostogas buvo 80 proc. nuo visų pajamų. Per 2017 metus, Centro darbo užmokesčio ir socialinio draudimo sąnaudos sudarė 224672,41 Eur. Per 2017 metus nepanaudotų atostogų rezervas su įmokomis SODRAI sudarė 111877,08 Eur. Darbo užmokesčio fondas, kartu su nepanaudotų atostogų rezervu 2017 metais sudarė 77,08%. Kretingos rajono savivaldybės tarybos 2017-03-30 sprendimu Nr.T2-122 nustatyto kriterijaus (80 % nuo gautų pajamų) neviršijo.

Nepanaudota DUF dalis – 2,92% , kas sudaro apie 8963,00 Eur.

2017 metų vidutinės 1 mėnesio Centro darbuotojų darbo užmokesčio ir socialinio draudimo sąnaudos sudaro 19712,00Eur (kai 2016 m. sudarė 19258,00 Eur).

* 1. **Įstaigos sąnaudų valdymo išlaidoms dalis**

Sąnaudos valdymo išlaidoms 2017 m. sudarė 31124,00 Eur, t. y. 8,77 % visų patirtų sąnaudų. Centro valdymo išlaidų dalis neviršijo Kretingos rajono savivaldybės tarybos 2017-03-30 sprendimu Nr.T2-122 nustatytų 15 proc. valdymo išlaidų.

* 1. **Papildomų finansavimo šaltinių pritraukimas**

Per 2017 metus pajamų iš TLK gavo 5,67 % daugiau, nei per 2016 metus. Tai sudaro 15895,05 Eur. Per 2017 metus pajamų (be finansavimo iš TLK) gauta 4,3 % daugiau, nei 2016 metais. Tai sudaro 12641,91 Eur. Tame skaičiuje:

- už suteiktas skatinamąsias ir slaugos paslaugas namuose gauta pajamų – 27091,81 Eur;

- už gerus darbo rezultatus pagal hospitalizuotų su F20 liga rodiklius – 14078,62 Eur;

- pagal privalomojo mokymo programą „Apie alkoholio ir narkotikų žalą žmogaus sveikatai“ gauta pajamų – 1543,50 Eur;

- už suteiktas medikamentinio kodavimo (kartu su gydytojo priėmimu) paslaugas (iki 2017 07 01) – 1890,60 Eur;

- pagal elgesio pataisos programą „Elgesys – Pokalbis – Pasikeitimai“ – 1104,98 Eur;

- už suteiktas kitas mokamas paslaugas – 6173,40 Eur;

- iš Kretingos rajono savivaldybės biudžeto gautas tikslinis finansavimas Psichikos sveikatos stiprinimo programai vykdyti - 4300,00 Eur.

Per 2017 metus gauta piniginės ir materialiosios paramos**:**

- iš VMI pervesta 2 % gyventojų pajamų mokesčio dalis – 165,38 Eur;

- iš LPF „Švieskime vaikus“ gauta parama knygomis už 13,26 Eur;

- Centro darbuotojai dalyvavo „Maisto Banko“ vykdomoje akcijoje, kurios metu buvo surinkta maisto produktų už 3389,26 Eur. Visi, akcijos metu, suaukoti produktai apskaityti, kaip Centro gauta parama;

-iš LPF „Maisto Bankas“ gauta parama maisto produktais už 22558,19 Eur.

**2.5. Pacientų pasitenkinimo Centro teikiamomis paslaugomis lygis bei pacientų skundų tendencijos.**

2.5.1. Centro lankytojų apklausa

Apklausoje dalyvavo 148 lankytojai (iš jų 23 % vyrų ir 77 % moterų). 57 % apklausoje dalyvavusiųjų buvo 41 - 60 metų amžius. 43 % lankytojų buvo 18 - 40 metų amžiaus. Didžioji apklaustųjų dauguma turėjo vidurinį išsilavinimą. Išanalizavus duomenis gauti šie apklausos rezultatai:

■ 96 % apklaustų lankytojų pažymėjo, jog turi pakankamai informacijos apie Centro darbo laiką.

* 98 % apklausoje dalyvavusių lankytojų teigė, jog gauna teisingą ir suprantamą informaciją apie Centro veiklą ir jame teikiamas paslaugas.
* 87 % lankytojų teigė žiną, apie tai, jog Centre yra teikiamos ir papildomos mokamos paslaugos.
* 99 % apklaustųjų teigė nesusidūrę su korupcijos apraiškomis Centre.
* 99 % lankytojų tenkina Centro švara ir aplinka.
* Didžioji dauguma apklaustųjų teigė, jog pas gydytoją patenka kitą einamosios savaitės dieną, paskirtu laiku ir priėmimas dažniausiai trunka nuo 15 iki 30 minučių.

Iš žemiau pateiktos stulpelinės diagramos matyti, jog gydytojų psichiatrų, medicinos psichologų, socialinių darbuotojų, slaugytojų bendravimą, dėmesingumą bei suteiktas paslaugas, didžioji apklausoje dalyvavusių lankytojų dauguma, vertino gerai arba labai gerai (žr. 1 diagramą).

1 diagrama

2.5.2. Psichikos dienos stacionaro lankytojų apklausa

VšĮ Kretingos psichikos sveikatos centro dienos stacionare (toliau – DS), 2017 m. buvo atlikta pacientų apklausa, kurios tikslas, sužinoti jų nuomones apie pasitaikančius trūkumus teikiant paslaugas. Apklausoje dalyvavo 137 pacientai, pareikšdami nuomonę apie gaunamas paslaugas ir personalo darbą. Išanalizavus duomenis gauti šie apklausos rezultatai:

■ 96 % lankytojų teigė, jog atvykus į DS, darbuotojai supažindino Juos su DS vidaus tvarkos taisyklėmis (pacientų teisėmis ir pareigomis), suteikė pakankamai informacijos apie patalpas, siūlomas terapijas, veiklas bei dienotvarkę.

■ 97 % apklausoje dalyvavusių lankytojų teigė, jog planuojant ir teikiant paslaugas, DS, specialistai atsižvelgė į Jų nuomonę.

* 98 % lankytojų teigė, jog DS darbuotojų elgesys etiškas (laikomasi etikos principų,

 užtikrinamas konfidencialumas).

■ 98 % apklaustųjų teigė DS teikiamas paslaugas įvertino labai gerai.

* Beveik 100 proc. DS lankytojų buvo patenkinti DS ramybe, švara ir aplinka.
* 96 % lankytojų teigė, jog jų lūkesčius psichosocialinės terapijos mūsų DS pateisino ir DS

jie rekomenduotų šeimos nariams, draugams ir kitiems asmenims.

Iš žemiau pateiktos stulpelinės diagramos matyti, jog DS personalo darbą (profesionalumą,

bendravimą, dėmesingumą), didžioji apklausoje dalyvavusių lankytojų dauguma, vertino gerai (žr. 2 diagramą).

2 diagrama

2.5.3. Pasitenkinimo teikiamomis slaugos paslaugomis namuose apklausa

Apklausoje sutiko dalyvauti ir tinkamai anketas užpildė 43 respondentai iš 68. Išanalizavus duomenis gauti šie apklausos rezultatai:

■ 97 % apklaustųjų pažymėjo, jog specialistas suteikė jiems pakankamai informacijos apie slaugos paslaugų namuose organizavimą ir teikimą.

* 96 % apklaustųjų teigė, jog atvykęs specialistas išsamiai paaiškino, kokios yra slaugos

paslaugų namuose rūšys ir kurios iš jų jiems bus teikiamos.

* 99 % apklaustųjų teigė, jog į jų namus atvykusio specialisto elgesys etiškas ir

profesionalus.

■ 95 % apklaustųjų suteiktas paslaugas įvertino labai gerai bei pageidavo, kad VšĮ Kretingos psichikos sveikatos centro specialistai ir ateityje jiems teiktų slaugos paslaugas namuose.

* Dauguma apklaustųjų rekomenduotų VšĮ Kretingos psichikos sveikatos centro

specialistų teikiamas slaugos paslaugas namuose ir kitiems asmenims.

Remiantis Centro lankytojų apklausos rezultatais, galime teigti, jog asmens sveikatos priežiūros paslaugos Centre yra prieinamos, saugios, kokybiškos. Kvalifikuoti specialistai stengiasi patenkinti pacientų ar jų atstovų lūkesčius.

2017 m. Psichikos sveikatos centre gauti ir analizuoti 2 skundai, kas sudaro 0,01 % nuo visų įstaigoje suteiktų asmens sveikatos priežiūros paslaugų per metus. Skundai buvo to paties piliečio. Juos nagrinėjo Valstybinė akreditavimo sveikatos priežiūros veiklai tarnyba prie Sveikatos apsaugos ministerijos. VšĮ Kretingos psichikos sveikatos centrui buvo pateiktos rekomendacijos. Įstaiga atsižvelgė į pastabas ir rekomendacijos ir koregavo paslaugų teikimo tvarkas.

**2.6. Kokybės vadybos sistemos diegimo ir vystymo laipsnis**

2017 m. Centras gavo vadybos sistemos sertifikatą, kuriuo pripažįstama, kad įstaigos teikiamos pirminės ambulatorinės psichikos sveikatos priežiūros paslaugos atitinka vadybos sistemos ISO 9001:2015 standartą.

Vykdoma nuolatinė įstaigos veiklos stebėsena, analizuojamos ataskaitos, statistiniai duomenys, informacija iš valstybės ar savivaldos institucijų, žiniasklaidoje teikiama informacija. Darbuotojai ruošiami vidaus kokybės vadybos sisteminiam darbui, formuojamas teigiamas visų darbuotojų požiūris į kokybės sistemą. Centro Kokybės sistemos vadovas yra peržiūrimas ir atnaujinamas arba papildomas naujais veiklų aprašais. 2017 m. paruošta arba atnaujinta keletas įstaigos veiklos aprašų: VšĮ Kretingos psichikos sveikatos centro savižudybių rizikos valdymo tvarka (algoritmas); VšĮ Kretingos psichikos sveikatos centre atliekamų psichodiagnostinių tyrimų atlikimo protokolas; Dėl atvejo vadybos, teikiant pirmines ambulatorines psichikos sveikatos priežiūros paslaugas tvarkos aprašo tvirtinimo; VšĮ Kretingos psichikos sveikatos centro psichikos sveikatos priežiūros specialistų veiklos vertinimo tvarkos aprašas.

**2.7. Darbuotojų kaitos įstaigoje rodiklis**

Centre 2017 metais dirbo 17 darbuotojų (visi pagal darbo sutartis): 3 gydytojai psichiatrai, 3 psichologai, 1 psichoterapeutas, 3 psichikos sveikatos slaugytojai, 3 socialiniai darbuotojai, valytojas, administratorius, viešųjų pirkimų organizatorius, vyriausiasis finansininkas ir direktorius.

Visi gydytojai ir slaugytojai turi licencijas sveikatos priežiūros veiklai. Specialistai dirba komandiniu principu. 2017 metais darbuotojų kaita minimali. Per 2017 m. iš darbo išėjo 2 specialistai, o vietoje jų buvo priimti kiti specialistai. Teikiamų sveikatos priežiūros paslaugų kokybė nenukentėjo.

Centro specialistai ir kiti darbuotojai užtikrina įstatuose numatytų paslaugų apimtį, prieinamumą ir kokybę.

**2.8. Prioritetinių paslaugų teikimo dinamika**

Lyginat 2016 m. ir 2017 m. gautą finansavimą iš TLK, tai per 2017 metus pajamų iš TLK gavo 5,67 % daugiau, nei per 2016 metus. Tai sudaro 15895,05 Eur.

Per 2017 metus gyventojų, apdraustų privalomuoju sveikatos draudimu, skaičius sumažėjo 95, kai per 2016 metus Centras neteko 596 apdraustųjų. Per 2015 metus prisirašiusiųjų prie įstaigos sumažėjo 189, o per 2014 metus - 350 gyventojais.

Lyginant 2017 m. ir 2016 m., Centre apsilankymų dėl ligos skaičių, yra stebimas nežymus apsilankymų dėl ligos skaičiaus augimas. 2017 m. Centre dėl ligos apsilankė 10844, o 2016 m. - 10445 asmenys.

2017 metais Psichikos dienos stacionaro paslaugoms finansuoti iš TLK pagal sutartį skirta 108802,00 Eur.

2017 m. gautas apmokėjimas iš Klaipėdos TLK už pirminės ambulatorinės psichikos sveikatos priežiūros gerus darbo rezultatus – 14078,62 Eur, o už suteiktas skatinamąsias paslaugas (slaugos paslaugos namuose) gauta 27091,81 Eur, kai 2016 m. gauta 14684,78 Eur.

**2.9. Informacinių technologijų diegimo bei vystymo lygis**

Centre diegiame ir atnaujiname informacines technologijas, vykdome Lietuvos Respublikos Sveikatos apsaugos ministerijos ir kituose teisės aktuose numatytus reikalavimus. 2014 m. Centras tapo projekto „E. Sveikatos paslaugų plėtra Klaipėdos regiono asmens sveikatos priežiūros įstaigose“ partneriu. Projekto tikslas yra teikti greitai ir kokybiškai elektronines paslaugas pacientams per įstaigos elektroninių resursų optimizavimą; apjungti Klaipėdos apskrities SPĮ į bendrą elektroninį kompiuterizuotą tinklą su vienu techniniu ir duomenų kaupimo centru.

Centras aktyviai įsitraukė į E – sveikatos programą, vykdė darbuotojų mokymus, atnaujino informacinių technologijų tinklą.

Centro interneto svetainėje nuolat skelbiama ir atnaujinama informacija apie įstaigoje teikiamas paslaugas (Psichikos dienos stacionaro, psichinės sveikatos priežiūros specialistų, konsultavimas el. paštu ir kt.) ir vykdomas prevencines programas (psichinės sveikatos stiprinimo ir korupcijos prevencijos programos, antikorupcinės veiklos planas ir kt.).

 2.10. VšĮ Kretingos PSC korupcijos prevencijos 2017 metų priemonių planas įgyvendintas.

1. **KRETINGOS PSICHIKOS SVEIKATOS CENTRO VEIKLOS RODIKLIAI**

**3.1. Centro veiklos rezultatai per finansinius metus**

2017 m. Centro gautos pajamos 361783,00 Eur, sąnaudos – 354911,00 Eur. Einamųjų metų veiklos rezultatas – perviršis 6872,00 Eur. Ankstesnių metų veiklos rezultatas – perviršis 9311,00 Eur. Sukauptas – perviršis 109522,00 Eur).

Sukauptos lėšos bus naudojamos Centro įstatuose numatytai veiklai užtikrinti ir teikiamų paslaugų kokybei gerinti.

**3.2. Centro dalininkai ir kiekvieno jų įnašų vertė finansinių metų pradžioje ir pabaigoje.**

Kretingos rajono savivaldybės taryba yra Centro steigėjas ir vienintelis dalininkas. Centro dalininko įnašų 2017 m. nebuvo. 2017 m. pradžioje ir pabaigoje, Kretingos rajono savivaldybės tarybos sprendimu, pagal panaudos sutartį su Kretingos r. savivaldybės administracija, gauto turto įsigijimo vertė buvo 35396,75 Eur.

**3.3. Centro gautos lėšos ir jų šaltiniai per finansinius metus ir šių lėšų panaudojimas pagal išlaidų rūšis.**

**Per 2017 metus gautos lėšos ir jų šaltiniai**

|  |  |  |  |
| --- | --- | --- | --- |
| Gautos pajamos | 2016 m. (Eur) | 2017 m. (Eur) |  |
| PSDF biudžeto lėšos (iš visų 5 TLK) | 280284,00 | 296179,00 |
| Banko palūkanos už laikomus grynuosius pinigus | - | - |
| Europos sąjungos struktūrinių fondų lėšos ( ESSF lėšos) | - | - |
| Pajamos už parduotą ilgalaikį materialųjį turtą | - | - |
| Savivaldybės biudžeto lėšos (prevencinės programos finansavimas) | 4300,00 | 4300,00 |
| Pajamos už mokamas paslaugas | 13965,00 | 10712,00 |
| Klaipėdos universitetas | - | - |
| Iš fizinių asmenų nepiniginė parama | - | - |  |
| Finansinė parama iš fizinių asmenų | 189,00 | 165,00 |  |
| Labdaros paramos fondas „Maisto bankas“ nepiniginėmis lėšomis“ | 22821,00 | 22545,00 |  |

**Gautų lėšų panaudojimas 2017 metais:**

* + darbo užmokesčiui ir soc. draudimui – 236549,00 Eur;
	+ Komunalinėms ir ryšio paslaugoms – 12090,00 Eur;
	+ komandiruočių išlaidoms –764,00 Eur;
	+ transporto išlaidoms – 2815,00 Eur;
	+ kvalifikacijai kelti – 1572,00 Eur;
	+ atsargoms įsigyti – 35173,00 Eur;
	+ paprastojo remonto ir eksploatavimo išlaidos – 4780,00 Eur;
	+ kitoms paslaugoms – 23940,00 Eur;
	+ kitoms išlaidoms – 171,00 Eur;
	+ socialinėms išmokoms – 760,00 Eur.

**3.4. Informacija apie Centro įsigytą ir perleistą ilgalaikį turtą per finansinius metus**

Ilgalaikio turto per 2017 metus įsigyta už 7160 Eur. Centras įsigijo programinės įrangos, kompiuterių, baldų ir kito materialaus ilgalaikio turto.

**3.5. Centro sąnaudos per 2017 finansinius metus, iš jų – išlaidos darbo užmokesčiui**

Pagrindinės veiklos sąnaudos 2017 metais sudaro – 354911,00 Eur (tame skaičiuje sąnaudos kompensuotos finansavimo pajamomis sudarė – 54892,00 Eur).

Iš jų darbo užmokesčio ir socialiniam draudimo su atostogų rezervu išlaidos sudarė – 236549,00 Eur (tame skaičiuje išeitinės kompensacijos sudaro – 2040,00 Eur ir kompensacijos už nepanaudotas atostogas – 3066,00 Eur), t. y. 65,38 % nuo visų pajamų ir 77,08 % nuo visų uždirbtų pajamų.

**3.6. Centro darbuotojų skaičius finansinių metų pradžioje ir pabaigoje**

|  |  |  |  |  |  |  |
| --- | --- | --- | --- | --- | --- | --- |
| Eil.Nr. | Pareigybės | Fizinių asmenų skaičius (2017 m. sausio 1 d.) | Fizinių asmenų skaičius(2017 m. gruodžio 31 d.) | Užimtų etatų skaičius(2017 m. sausio 1 d.) | Užimtų etatų skaičius(2017 m. gruodžio 31 d.) | Vidutinis darbuotojų amžius (metais) |
| 1. | Gydytojai | 3 | 3 | 2,75 | 2,50 | 60 |
| 2. | Psichikos sveikatos slaugytojos | 3 | 3 | 3,0 | 3,0 | 52 |
| 3. | Psichoterapeutas | 1 | 1 | 0,25 | 0,25 | 55 |
| 4. | Medicinos psichologai | 3 | 3 | 1,85 | 2,10 | 48 |
| 5. | Socialiniaidarbuotojai | 3 | 3 | 3,0 | 3,0 | 40 |
| 6. | Kiti | 4 | 4 | 3,90 | 3,65 | 51 |
|  | IŠ VISO: | 17 | 17 | 14,75 | 14,50 | 50 |

Lyginant 2017 m. ir 2016 m. duomenis, tai užimamų etatų ir darbuotojų skaičius kito minimaliai.

**3.7. Centro sąnaudos valdymo išlaidoms**

Sąnaudos valdymo išlaidoms 2017 m. sudarė 31124,00 Eur, t.y. 8,77 % visų patirtų sąnaudų.

**3.8. Duomenys apie centro direktorių, įstaigos išlaidos vadovo darbo užmokesčiui ir kitos centro vadovo išmokos**

Įstaigos vadovo darbo užmokestis ir socialinio draudimo išmokos per 2017 metus sudarė – 23384,00 Eur. Kitos Centro vadovo išmokos: komandiruočių sąnaudos – 368,52 Eur, kvalifikacinių kursų sąnaudos – 455,46, telekomunikacijų sąnaudos-233,88 Eur.

**3.9. Centro išlaidų kolegialių organų kiekvieno nario darbo užmokesčiui ir kitoms įstaigos kolegialių organų narių išmokoms**

Tokių išlaidų ir išmokų 2017 m. Centras nepatyrė.

**3.10. Centro išlaidos išmokoms su centro dalininku susijusiems asmenims, nurodytiems šio įstatymo 3 str. 3 d.**

2017 m. su Centro dalininku susijusiems asmenims išmokų nebuvo.

**2. Kokybiniai įstaigos veiklos rodikliai**

2017 m. Centre buvo teikiamos šios paslaugos:gydytojų psichiatrų konsultacijos suaugusiesiems ir vaikams, medicinos psichologų konsultacijos, medikamentinis gydymas, socialinių darbuotojų konsultacijos, psichikos sveikatos slaugytojų konsultacijos, gydytojų konsultacinės komisijos veikla, atliekami psichinės sveikatos diagnostiniai tyrimai.

2017 m. įstaigoje atlikti 3 planiniai vidaus auditai, skirti įvertinti teikiamų paslaugų, medicininės dokumentacijos pildymo bei kompensuojamųjų vaistų skyrimo ir receptų išrašymo kokybę. Į pateiktas audito išvadas atsižvelgta, rasti trūkumai ištaisyti. Neplaninių vidaus auditų Centre atlikta nebuvo.

**3. 2015 m. ir 2017 m. Psichikos sveikatos centro kiekybinių veiklos rodiklių palyginamoji analizė**

**Gyventojų apsilankymų skaičiaus Psichikos sveikatos centre dinamika 2011 m. - 2017 m.**

Diagramoje matyti, kad nuo 2011 m. iki 2017 m. bendras Kretingos gyventojų apsilankymų skaičius Kretingos psichikos sveikatos centre vis didėjo. 2017 m., iš 14806 apsilankiusiųjų, dėl ligos lankėsi 10844 asmenys.

Bendras gydytojų psichiatrų ir psichikos sveikatos slaugytojų vizitų pas pacientus skaičius - 3069. Iš jų, 1585 apsilankymų atliko trys gydytojai psichiatrai (vieno gydytojo psichiatro vizitų vidurkis – 2-3 vizitai per dieną), 1484 kartus pas slaugos ir specialiuosius poreikius turinčius pacientus apsilankė trys psichikos sveikatos slaugytojos (vienos slaugytojos vizitų vidurkis – 2 vizitai per dieną).

**3.1. Veiklos rodikliai**

|  |  |  |
| --- | --- | --- |
| **Rodiklis** | **2016 m.** | **2017 m.** |
| Aptarnaujamų pacientų skaičius  | 36639 | 38854 |
| Sergančiųjų skaičius metų pabaigoje  | 5749(iš jų 100 vaikai) | 5861(iš jų 52 vaikai) |
| Sergančiųjų, kuriems reikalingas ilgalaikis stebėjimas skaičius  | 1226(iš jų 471 priklausomybės ligos, 21 vaikai, 3 paaugliai)  | 1179(iš jų 437 priklausomybės ligos, 20 vaikai, 2 paaugliai)  |
| Nukreipta į NDNT  | 188 (iš jų 5 vaikų)  | 194 (iš jų 7 vaikai)  |
| Neįgalumas (darbingumo lygio netekimas)  | 403 (iš jų 21 vaikai) | 392 (iš jų 20 vaikų) |
| Nukreipta stacionariniam gydymui  | 256 (iš to sk. 171 psichikos ligos; 85 – priklausomybės ligos, 10 vaikų)  | 293 (iš to sk. 200 psichikos ligos; 83 – priklausomybės ligos, 10 vaikų)  |
| Mokymo programa „Alkoholio ir narkotikų žala žmogaus sveikatai“ | 94 asmenys | 91 asmenys |
| **Kitų Psichikos sveikatos centro specialistų darbo rodikliai** |
| **Rodikliai** | **2016 m.** | **2017 m.** |
| **Socialinio darbo rodikliai:**Aplankytų namuose pacientų skaičiusSocialinių ir šeimyninių problemų sprendimasBendravimas su pacientais, jų šeimos nariaisDokumentų pacientams tvarkymasBendravimas su kitomis institucijomis | 152314613881 | 172815011078 |
| **Medicinos psichologų darbo rodikliai:**Psichologinis suaugusiųjų ištyrimas Psichologinis vaikų ištyrimas Psichologinės konsultacijos suaugusiesiems Psichologinės konsultacijos vaikams Psichologinės konsultacijos šeimai EPP\* užsiėmimai | 41459101621528 | 39281981431275 |

\*EPP – elgesio pataisos programa „ELGESYS – POKALBIS – PASIKEITIMAS“

2017 m. medicinos psichologai daugiau atliko psichodiagnostinių tyrimų ir konsultacijų vaikams.

**3.2. VšĮ Kretingos PSC 2017 metais prirašytų gyventojų ir paslaugų finansavimo iš TLK pokytis**

|  |  |  |  |  |  |  |  |
| --- | --- | --- | --- | --- | --- | --- | --- |
| Mėnuo | Prisirašiusiųgyv. skaičius | Prisira-šiusiųgyv. pokytis | BazinismokėjimasEur | Papildomas mokėjimasEur | DC paslaugųmokėjimasEur | ApmokėtaIš visoEur | FinansavimopokytisEur |
| Sausis | 36783 | **+144** | 11678,60 | 2754,78 | 6566,36 | 20999,74 |  |
| Vasaris | 36780 | **-3** | 11677,65 | 4651,56 | 5361,74 | 21690,95 | **+691,21** |
| Kovas | 36801 | **+21** | 11684,32 | 3842,99 | 8455,96 | 23983,27 | **+2292,32** |
| Balandis | 36833 | **+32** | 11694,48 | 3747,07 | 8887,66 | 24329,21 | **+345,94** |
| Gegužė  | 36770 | **-63** | 11674,48 | 3397,08 | 8267,00 | 23338,56 | **-990,65** |
| Birželis | 36742 | **-28** | 11665,59 | 2646,90 | 15771,62 | 30084,11 | **+6745,55** |
| Liepa | 36613 | **-129** | 12112,80 | 1636,09 | 9246,00 | 22994,89 | **-7089,22** |
| Rugpjūtis | 36597 | **-16** | 12107,51 | 2189,19 | 9246,00 | 23542,70 | **+547,81** |
| Rugsėjis | 36608 | **+11** | 12111,15 | 5351,73 | 8090,11 | 25552,99 | **+2010,29** |
| SPALIS | 36515 | **-93** | 12080,38 | 3392,36 | 8409,78 | 23882,52 | **-1670,47** |
| Lapkritis | 36515 | **0** | 12080,87 | 3824,00 | 11253,77 | 27158,64 | **+3276,12** |
| Gruodis | 36544 | **+29** | 12089,97 | 3736,68 | 12794,93 | 28621,58 | **+1462,94** |
| **IŠ VISO** | Per 2017 | **-95** | **142657,80** | **41170,43** | **112350,93** | **296179,16** | Per 2017 m. |

Per 2017 m. gyventojų, apdraustų privalomuoju sveikatos draudimu, skaičius sumažėjo 95, kai per 2016 m. Centras neteko 568 apdraustųjų.

Per 2017 m. Centras pajamų iš TLK gavo 5,67 % daugiau, nei per 2016 m., tai sudaro 15895,05 Eur.

**4. 2017 m. vykdyta prevencinė veikla**

1. 2017 m. gruodžio mėnesį organizuotas mokomasis seminaras darbuotojams apie korupcijos pasireiškimo tikimybes vykdant Centro veiklas. Seminarą vedėCentro darbuotojas, atsakingas už korupcijos prevencijos ir kontrolės vykdymą įstaigoje. Seminare dalyvavo 16 darbuotojų.

2. 2017 m. spalio mėnesį VšĮ Kretingos psichikos sveikatos centras organizavo mokslinę – praktinę konferenciją „Biopsichosocialinė edukacija psichikos sveikatos priežiūros kontekste II“, skirtą pasaulinei psichinės sveikatos dienai paminėti. Konferencijoje dalyvavo 57 asmenys.

## 3. VšĮ Kretingos psichikos sveikatos centras vykdo Savivaldybės tarybos 2016-04-27 sprendimu Nr. T2-140 patvirtintą psichikos sveikatos stiprinimo Kretingos rajone programą 2016 - 2018 m. (I kryptis - Savižudybių prevencijos, efektyvaus bendravimo įgūdžių lavinimo II kryptis - Konstruktyvių streso įveikos būdų mokymo specialistams, dirbantiems su socialinės rizikos grupių asmenimis). 2017 m. minėtajai programai skirta 4300,0 Eur: I krypčiai – 2430,0 Eur; II krypčiai – 1870 Eur. 2017 metais vykdytos veiklos:

Psichikos sveikatos stiprinimo Kretingos rajone programos I kryptis

Parengta programa ir pravesti seminarai moksleiviams bei mokyklų personalui, savižudybių ir efektyvaus bendravimo tematika: „Konfliktų sprendimas kitaip“:

2017 m. spalio 9 d.Marijono Daujoto pagrindinėje mokykloje 6-7 klasių moksleiviams (77 dalyviai), trukmė – 6 ak. val.;

2017 m. spalio10 d. Vydmantų gimnazijoje 5-7 ir 8-10 klasių moksleiviams (189 dalyviai), trukmė – 6 ak. val.;

2017 m. spali 11 d. J. Pabrėžos universitetinėje gimnazijoje 1-4 gimnazijos klasių moksleiviams

(192 dalyviai), trukmė – 6 ak. val.;

2017 m. spalio 12 d. Darbėnų gimnazijoje 5-7 kl. moksleiviams (119 dalyvių), trukmė – 6 ak. val.;

2017 m. spalio 13 d. Salantų gimnazijoje 8 klasių moksleiviams ir 1 gimnazijos klasių moksleiviams (91 dalyvių), trukmė – 6 ak. val.

Bendra visų seminarų trukmė – 30 ak. val.

Parengta programa ir 2017 metų spalio mėn. 13 dieną pravestas patyriminis seminaras tėvams: „Žmogaus gyvenimo amžiaus tarpsnių iššūkiai: kelias nuo kūdikystės iki senatvės“. Teorinio-praktinio seminaro trukmė – 2,5 ak. val. Viso 57 dalyviai.

Paruošta programa ir 2017 metų lapkričio mėn. 20-21 d., VšĮ Kretingos psichikos sveikatos centro patalpose pravestas patyriminis seminaras ikimokyklinukų tėvams: „Vaikų elgesys ir ribos. Kam jos?“, kuriuose įtvirtinami tėvų gebėjimai nustatyti vaikų elgesio ribas, jausmų atpažinimo ir priėmimo, bendradarbiavimo, savarankiškumo skatinimo, sudėtingų situacijų su vaikais sprendimo, vaiko savigarbos jausmo ugdymo įgūdžiai. Mokymų trukmė – 5,5 ak. val. Viso 12 dalyvių.

Psichikos sveikatos stiprinimo Kretingos rajone programos II kryptis

Parengta programa ir pravesti streso įveikos būdų mokymai specialistams, dirbantiems su įvairių socialinės rizikos grupių asmenimis „Modernus požiūris į stresą ir jo valdymą – psichologinio atsparumo ir lankstumo ugdymas bei stiprinimas“. Mokymai vyko 2017 metų spalio 2 – 4 dienomis, Kretingos rajono savivaldybės Švietimo centro salėje (J. Pabrėžos g. 8, Kretinga). Mokymų trukmė – 15 ak. val. Viso 48 dalyviai.

Parengta programa ir pravesti streso įveikos būdų mokymai specialistams, dirbantiems su įvairių socialinės rizikos grupių asmenimis„Šiuolaikinės streso valdymo metodikos: mokymai specialistams, dirbantiems su socialinės rizikos grupių asmenimis“.Mokymai vyko 2017 metų spalio mėn. 16 – 18 dienomis, Kretingos rajono savivaldybės Švietimo centro salėje (J. Pabrėžos g. 8, Kretinga). Mokymų trukmė – 15 ak. val. Iš viso 47 dalyviai.

2017 m. lapkričio paruošta medžiaga išleisti 6 vnt. informacinių plakatų bei pakartotinai išspausdinta 190 vnt. informacinių knygelių „Netektis“.

Išleistos informacinės priemonės, skirtos savižudybių prevencijai Kretingos rajone. Informaciniai leidiniai dalinami įvairiose sveikatos priežiūros įstaigose, švietimo įstaigose, nevyriausybinėse organizacijose, socialines paslaugas teikiančiose įstaigose.

Iš viso, per 2017 metus, psichikos sveikatos stiprinimo Kretingos rajone programoje dalyvavo 832 asmenys, iš jų – 668 moksleiviai.

Renginių dalyvių buvo pripažinta, kad šios temomis yra labai aktualios, naudingos tiek teorine, tiek praktine asmeninės patirties prasme, nes jų metu, stengiamasi suderinti teorines žinias su praktiniu jų pritaikymu.

Tikslinių grupių dalyviai po mokymų, ar seminarų turėjo galimybę individualiai aptarti su lektoriais jiems rūpimus klausimus, ar gyvenimo įvykius. Tokiu būdu vykdoma ir postvencija.

**5. Vadovo indėlis į įstaigos veikos rezultatus**

Įvykdyti sutartiniai įsipareigojimai su Klaipėdos TLK.

Suteiktos viršsutartinės paslaugos, kurias apmokėjo Klaipėdos TLK.

Pritraukta papildomų finansavimo šaltinių –gauta lėšų 65604,00 Eur.

Išlaidos medikamentams, nustatytos centro direktoriaus įsakymu iki 2 proc. nuo visų gaunamų pajamų, neviršytas (sudaro 0,09 proc. nuo visų pajamų).

 Parengtas darbuotojų skatinimo tvarkos aprašas: darbuotojams yra mokamos priemokos siekiant didinti jų motyvaciją darbui, jo rezultatams ir lojalumą įstaigai.

Siekiant išlaikyti Centro paslaugų kokybę ir atsižvelgiant į Centro poreikius, darbuotojai siunčiami į kvalifikacijos kėlimo kursus tikslu didinti jų kompetenciją.

Nuolat yra stebima ir analizuojama įstaigos vadybos sistemos būklė. Savo kompetenciją vadovas tobulino 5 kartus per metus.

Stiprinamas bendradarbiavimas su sveikatos priežiūros įstaigomis, kitomis įstaigomis, sprendžiant iškilusias problemas.

Direktorius